Video: Bakkie erg beskadig toe trekkerband ontplofDie bakkie is erg beskadig na die trekkerband ontplof het (Foto: Reaction Uinit South Africa, Facebook) ŉ Bakkie is erg beskadig toe ŉ trekkerband wat daarop gelaai was by ŉ vulstasie in Verulam in KwaZulu-Natal ontplof het. Prem Balram, woordvoerder van Reaction Unit South Africa (Rusa), sê ŉ lid van Rusa was besig met ŉ patrollie in die gebied toe hy skielik ŉ ontploffing gehoor het. Hy het ondersoek gaan instel en vasgestel dat die ontploffing uit die vulstasie se rigting gekom het. “’n Trekkerband, wat agterop ŉ Ford-bakkie se bak gelaai was, het ontplof terwyl ŉ man besig was om dit met lug te vul,” vertel Balram. Die bakkie se bak is erg beskadig en die agterruit het aan skerwe gespat. Niemand is tydens die voorval beseer nie.